
ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

	ОТ ЙОРДАНКА БЕНОВА - АНАНИЕВА
ЗА КМЕТ НА ОБЩИНА БУРГАС
Съгласно Заповед №769/31.03.2017г. на Кмета на Община Бургас


ОТНОСНО: Прекратяване на съсобственост между Община Бургас и физическо лице чрез продажба на общински идеални части от недвижим имот – УПИ ІХ-19, кв. 1 по плана на с. Братово, общ. Бургас.


УВАЖАЕМИ ОБЩИНСКИ СЪВЕТНИЦИ,

	В Община Бургас е постъпило искане с вх.№ 94-01-32817/27.09.2016г. от Георги Христов Янев, относно прекратяване на съсобственост в УПИ ІХ-19, кв. 1,  по плана на с. Братово, общ. Бургас, чрез продажба на общинските идеални части от цитирания имот.
Съгласно нотариален акт №122, т.ІV, д. 1233/1973г. и удостоверение за наследници изх. №15/30.06.2016г., издадено от кметство с. Братово, общ. Бургас, заявителят придобива по наследство от своя наследодател Христо Киряков Янев недвижим имот представляващ 980/1000 кв.м идеални части от УПИ ІХ-19 в кв.1 по действащия ПУП-ПРЗ на с. Братово, общ. Бургас, одобрен със Заповед № 379/06.04.1972г.на Кмет на Община Бургас.
Видно от писмо изх. № 94-01-32817/2/01.12.2016г. на Директор дирекция „Устройство на територията“, разликата от 20 кв. м идеални части между пълната площ на имота и тази  по документи за собственост е придаваема откъм улица.
С Акт № 8635/03.02.2017г. за частна общинска собственост са актувани 20/1000 кв.м. идеални части от УПИ ІХ-19, кв. 1 по плана на с. Братово, общ. Бургас, целият с площ 1000 кв.м, при граници: север – улица, изток – улица, юг – УПИ Х, запад – УПИ VІІІ.	
Общинските идеални части от УПИ ІХ-19, кв. 1 по плана на с. Братово, общ. Бургас не отговарят на нормативните изисквания на чл.19 от ЗУТ за образуване на самостоятелен урегулиран поземлен имот, поради което е целесъобразно  прекратяване на съсобствеността чрез продажба на частта на Община Бургас по пазарни цени.
В изпълнение разпоредбите на чл.41, ал.2, във връзка с чл.22, ал. 3 от ЗОС, е възложено изготвяне на пазарна оценка на 20/1000 кв.м идеални части от УПИ ІХ-19,кв. 1 по плана на с. Братово, общ. Бургас, на лицензиран оценител, определена в размер на 320 (триста и двадесет) лева, без ДДС.
Данъчната оценка на идеалната част от имота, предмет на продажба е 45,60лв(четиридесет и пет лева  и шестдесет стотинки).
Имотът е включен в раздел ІІ – „Продажби по реда на ЗОС, без търг или конкурс“,  точка 3 от Програмата за управление и разпореждане с имоти за 2017г. на Община Бургас по чл.8, ал.9 от ЗОС. 
Ето защо и като взех предвид Решение на комисията, назначена с моя заповед № 2710/30.09.2016г., прието с Протокол от 16.03.2017г., което подкрепям изцяло, предлагам Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.36 от ЗС, чл.36, ал.1, т.2 от Закона за общинската собственост, чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, с Решение по т.1 от проведеното на 28.06.2016г. заседание(Протокол №13),  да вземе следното 
Р Е Ш Е Н И Е :

[bookmark: _GoBack]Да се прекрати съсобствеността между Община Бургас и Георги Христов Янев ЕГН***, с постоянен адрес: гр. Бургас, ж.к. „Славейков“, чрез продажба на общинските идеални части, актувани с Акт №8635/03.02.2017г. за частна общинска собственост, представляващи 20/1000 кв.м идеални части от УПИ ІХ-19, кв. 1 по плана на с. Братово, общ. Бургас, целият с площ 1000 кв.м, при граници: север – улица, изток – улица, юг – УПИ Х, запад – УПИ VІІІ, за сумата 320 (триста и двадесет) лева, без ДДС.
Приложение: Протокол от 16.03.2017г..; Експертна оценка; Искане с вх. 94-01-32817/27.09.2016г., Нотариален акт №122, т.ІV, д. 1233/1973г.; Удостоверение за наследници изх. №15/30.06.2016г.; Скица-извадка от ПУП-ПРЗ №94-01-27525/22.08.2016г.; Акт за ЧОС № 8635/03.02.2017г.; Данъчна оценка за имота.

